CELEX: C2006/121/11
Language: fi
Date: 2006-05-20 00:00:00
Title: Asia C-143/06: Ennakkoratkaisupyyntö, jonka Landgericht Hamburg on esittänyt  17.3.2006  — Ludwigs-Apotheke München Internationale Apotheke v. Juers Pharma Import-Export GmbH

20.5.2006   
            
            
               FI
            
            
               Euroopan unionin virallinen lehti
            
            
               C 121/6
            
         Ennakkoratkaisupyyntö, jonka Landgericht Hamburg on esittänyt 17.3.2006 — Ludwigs-Apotheke München Internationale Apotheke v. Juers Pharma Import-Export GmbH
   (Asia C-143/06)
   (2006/C 121/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Hamburg
   Pääasian asianosaiset
   
      Kantaja: Ludwigs-Apotheke München Internationale Apotheke
   
      Vastaaja: Juers Pharma Import-Export GmbH
   Ennakkoratkaisukysymykset
   
               1)
            
            
               Onko direktiivin 2001/83/EY 86 artiklan 2 kohdan kolmannen luetelmakohdan (1) säännöstä tulkittava siten, että sen vastainen on sellainen kansallinen säännös, jonka mukaan lääkkeiden hintalistojen lähettäminen apteekeille on kiellettyä luvattomana lääkkeiden tuonnin mainontana, jos ja siltä osin kuin kyseisiin listoihin otetuille lääkkeille ei tosin ole saatu asianomaisessa jäsenvaltiossa lupaa, mutta niitä voidaan yksittäistapauksessa tuoda maahan muista Euroopan unionin jäsenvaltioista ja muista valtioista?
            
         
               2)
            
            
               Mikä tehtävä on säännöksellä, jonka mukaan mainontaa koskeva osasto ei koske myyntiluetteloita ja hintalistoja, jos ne eivät sisällä lääkettä koskevia tietoja, kun tämän johdosta lääkemainontaa koskevien kansallisten säännösten soveltamisalaa ei lopullisesti ole määritetty?
            
         
      (1)  EYVL L 311, s. 67.